**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2022 M. PRIEMONIŲ IR SĄMATOS TVIRTINIMO**

2022 m. vasario 24 d. Nr. T11-  
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos sistemos įstatymo 63 straipsnio 5 punktu, Klaipėdos rajono savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos aprašo, patvirtinto Klaipėdos rajono savivaldybės tarybos 2005 m. liepos 7 d. sprendimu Nr. T11-173 „Dėl Klaipėdos rajono savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos patvirtinimo“ (2021 m. sausio 28 d. Nr. T11-25 redakcija), 9 punktu, n u s p r e n d ž i a:

1. Patvirtinti Klaipėdos rajono savivaldybės visuomenės sveikatos rėmimo specialiosios programos 2022 m. priemones ir sąmatą (pridedama).

2. Skelbti sprendimą Klaipėdos rajono savivaldybės interneto svetainėje.

Savivaldybės meras

TEIKIA Direktorius Justas Ruškys

PARENGĖ Kultūros, sveikatos apsaugos ir socialinės politikos skyriaus vyr. specialistė Miglė Mikalauskaitė

SUDERINTA:

V. JASAS

D. BELIOKAITĖ

L. KAVECKIENĖ

A. JANSONIENĖ

R. PETRAUSKIENĖ

L. LIUTIKIENĖ

B. MARKAUSKAS

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2021-01-25**

**DĖL TARYBOS SPRENDIMO**

**„DĖL KLAIPĖDOS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2022 M. PRIEMONIŲ IR SĄMATOS TVIRTINIMO“ PROJEKTO**

1. **Parengto sprendimo projekto tikslai, uždaviniai (ko sprendimo projektu norima pasiekti):**

Sprendimo projektu siekiama patvirtinti Klaipėdos rajono savivaldybės visuomenės sveikatos rėmimo specialiosios programos (toliau – Specialioji programa) 2022 m. priemones ir sąmatą.

**2.** **Kuo vadovaujantis parengtas sprendimo projektas:**

2.1. Sveikatos sistemos įstatymo 63 straipsnio 5 dalimi – Savivaldybės taryba tvirtina savivaldybių visuomenės sveikatos rėmimo specialiąją programą, kontroliuoja jai skirtų lėšų naudojimą ir tvirtina jų panaudojimo ataskaitą.

2.2. Klaipėdos rajono savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos aprašo, patvirtinto Klaipėdos rajono savivaldybės tarybos 2005 m. liepos 7 d. sprendimu Nr. T11-173 „Dėl Klaipėdos rajono savivaldybės visuomenės sveikatos rėmimo specialiosios programos priemonių sudarymo, įgyvendinimo ir kontrolės tvarkos patvirtinimo“ (2021 m. sausio 28 d. Nr. T11-25 redakcija), 9 punktu – atsakingas skyrius rengia Specialiosios programos priemonių finansavimo priemones ir sąmatą ir teikia tvirtinti Savivaldybės tarybai.

**3. Kaip šiuo metu yra teisiškai reglamentuojami projekte aptariami klausimai: -**

**4. Kokių teigiamų rezultatų yra laukiama:**

Bus įgyvendinamos visuomenės sveikatos stiprinimo priemonės, atsižvelgiant į gyventojų sveikatos ir gyvensenos rodiklių tendencijas, Klaipėdos rajono savivaldybės strateginių dokumentų tikslus ir uždavinius. Gerės savivaldybės gyventojų sveikatos rodikliai, į sveikatinimo tinklą įsitrauks daugiau mokyklų ir bendruomenių, nevyriausybinių organizacijų, kultūros įstaigų.

**5. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:** neigiamų pasekmių nėra.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:** nereikės.

**7. Projekto rengimo metu gauti specialistų vertinimai ir išvados. Ekonominiai apskaičiavimai:** nėra.

**8. Sprendimo įgyvendinimui reikalingos lėšos:** Aplinkos apsaugos rėmimo specialiosios programos lėšos (20 proc. šios programos lėšų) ir iš 2021 m. likusios nepaskirstytos lėšos (23 327 Eur) .

**9. Kiti, autoriaus nuomone, reikalingi pagrindimai ir paaiškinimai**: Klaipėdos rajono savivaldybės visuomenės sveikatos rėmimo specialiosios programos 2022 m. priemonėms ir sąmatai vienbalsiai pritarta Klaipėdos rajono savivaldybės Bendruomenės sveikatos tarybos 2022-01-24 posėdžio metu.

Kultūros, sveikatos ir socialinės politikos skyriaus vyr. specialistė M. Mikalauskaitė